Porsangeri vald
Porsáŋgu (norra Porsanger, kveeni Porsanki) on vald Norras Finnmargi maakonnas. Ta asub Porsangeri fjordi mõlemal kaldal. Porsáŋgu on ainuke Norra vald, mis on ametlikult kolmekeelne. Pindalalt on see Norra kolmas vald. Suurim asula ja halduskeskus on Lakselv. Suuremad asulad on veel Kistrand, Olderfjord, Børselv ja Billefjord. Vallas asub valdav osa Stabbursdaleni rahvuspargist, kus on maailma põhjapoolseim männimets. 1964. aastani oli valla nimi Kistrandi vald.